Sead Hakšabanović. Sead Hakšabanović (talaffuzi: [seːad hakʃabaːnoʋitɕ], "Sead Xakshabanovich"; 1999-yil 4-mayda tugʻilgan) — Shotlandiyaning Celtic klubida qanot himoyachisi yoki hujumchi sifatida oʻynaydigan professional futbolchi. U Halmstads BKning yoshlar tizimida faoliyatini boshlagan va klub bilan professional debyutini qilgan. Shvetsiyada tugʻilgan Hakšabanović ushbu mamlakatda yoshlar terma jamoasi safida oʻynagan, ammo Chernogoriya terma jamoasini kattalar darajasida himoya qiladi va unda 2017-yilda debyut qilgan. Klubdagi faoliyati. Halmstad. Hakšabanović yoshligida Halmstads BK sharafini himoya qilgan. U 2015-yil 9-aprelda Allsvenskanda debyut qilgan holda IFK Norrköpingga qarshi uyida 3:0 hisobida magʻlub boʻlgan oʻyinda Junes Barnyning oʻrniga kechroq maydonga tushgan; Hakšabanović atigi 15 yoshida Halmstad uchun debyut qilgan eng yosh futbolchiga aylandi. 2015-yil avgust oyida Hakšabanović bir hafta davomida Manchester Unitedda oʻynash uchun sinovdan oʻtdi. U Liverpool, Chelsea, Aston Villa va Manchester City klublarida ham sinovdan oʻtgan. Birinchi katta mavsumini bor-yoʻgʻi oʻnta oʻyinda va golsiz oʻtkazganidan soʻng, Hakšabanović birinchi golini 2016-yil 4-aprelda urdi va jamoasining yagona golini IK Sirius Fotbollga qarshi safarda 2:1 hisobida kiritgan holda oʻyinda magʻlub boʻldi. West Ham United. 2017-yilning avgustida Hakšabanović West Ham United bilan 5 yillik shartnoma imzolagan va Halmstaddan 2,7 million funt sterlingga transfer qilingan. U 19-sentyabr kuni West Ham safida debyut qildi va EFL kubogida Bolton Wanderersga qarshi oʻyinda 3:0 hisobida galaba qozongan uchrashuvda 63 daqiqa maydonda boʻldi. Málagaga ijara. 2018-yilning 6-avgustida Hakšabanović Ispaniya Segunda Divizionining Málaga klubiga bir mavsumga ijaraga berildi. 2018-yilning 17-noyabrida u Gimnastic de Tarragona bilan oʻyinda (2:0) debyut qildi. 2018-yilning dekabrida West Ham direktori Mario Husillos Hakšabanovićning Málagadagi oʻyinidan noroziligini bildirgan edi. IFK Norrköpingga ijara. 2019-yil yanvar oyida Hakšabanović IFK Norrköpingga 2019—2020-yilgi mavsum oxirigacha ijara asosida qoʻshildi. 2019-yil 2-noyabrda u 2019 Allsvenskan chempioni Djurgårdens IFga qarshi oʻyinda (2:2) gol urdi va golli uzatmani amalga oshirdi. IFK Norrköping. 2020-yil iyun oyida Hakšabanović IFK Norrköpingga nomaʼlum pul evaziga transferni amalga oshirdi. IFK Norrköpingdagi faoliyati davomida u 36 ta oʻyinda maydonga tushib, 7 ta gol va 16 ta golli uzatmani amalga oshirdi. FK Rubin Kazan. 2021-yil 27-mayda Hakšabanović Rossiyaning Rubin Kazan klubiga koʻchib oʻtdi, bu transferni IFK Norrköping oʻzining eng katta sotuvi deb taʼriflagan. Rubin Hakšabanović bilan 5 yillik shartnoma imzoladi va unga 99-raqamli futbolka berildi. Rossiyaning Ukrainaga bostirib kirishi sababli Rubin Kazan klubi bilan shartnomasi vaqtinchalik toʻxtatilganidan soʻng, Hakšabanović 2022-yil 30-iyungacha Djurgården klubi safiga qoʻshildi. Celtic. 2022-yil 25-avgustda Hakšabanović Celticga 5 yillik shartnoma asosida qoʻshildi. Xalqaro faoliyati. Garchi Shvetsiyada tugʻilgan va Shvetsiyaning yoshlar saralash bosqichida oʻynagan boʻlsa-da, Hakšabanović oilasining vatani boʻlgan Chernogoriya terma jamoasida oʻynashni afzal koʻrdi. U Chernogoriya terma jamoasi safida 2017-yil 10-iyun kuni 2018 Jahon chempionati saralash bosqichida Armaniston ustidan 4:1 hisobida gʻalaba qozongan. 2019-yil 19-noyabr kuni Hakšabanović ilk xalqaro golini Belarusga qarshi oʻrtoqlik uchrashuvida (2:0) kiritdi.